చెన్నై: తమిళ చిత్ర పరిశ్రమపై 'డబుల్ టాక్స్' ప్రభావంపై వెల్లువెత్తుతున్న ఆందోళనలకు తమిళ సూపర్స్టార్ రజినీకాంత్ తన మద్దతు తెలిపారు. చిత్ర పరిశ్రమపై 28 శాతం జీఎస్టీతో పాటు 30 శాతం వినోదం పన్ను విధించాలని పళనిస్వామి సర్కార్ నిర్ణయంతో సినీ పరిశ్రమపై ఆధారపడిన లక్షలాది మంది ఉపాధి కోల్పోయే అవకాశం ఉందని రజినీ ఓ ట్వీట్లో ఆందోళన వ్యక్తం చేశారు. రాష్ట్ర ప్రభుత్వం తన నిర్ణయాన్ని పునరాలోచించాలని కోరారు.జీఎస్టీ వచ్చిన తర్వాత కూడా వినోదం పన్ను అంటూ 'జంట బాదుడు' చిత్ర పరిశ్రమకు, ముఖ్యంగా థియేటర్ యాజమాన్యాలకు మింగుడు పడటం లేదు. జీఎస్టీని తాము వ్యతిరేకించడం లేదని, వినోదం పన్ను తీసేయాలని చిత్ర పరిశ్రమ ప్రముఖులతో పాటు, థియేటర్ యాజమాన్యాలు అంటున్నాయి. తమ డిమాండ్పై గత సోమవారం నుంచి తమిళనాడు వ్యాప్తంగా థియేటర్ల యాజమాన్యాలు సినిమా హాళ్లు మూసేసి నిరవధిక ఆందోళనకు దిగాయి. సినీ ప్రముఖులు కూడా ఈ ఆందోళనలో పాలుపంచుకుంటున్నారు. ఈ నేపథ్యంలో పళని సర్కార్ వినోదం పన్ను విషయంలో పునరాలోచించాలంటూ రజనీకాంత్ ట్విట్టర్ ద్వారా తన మనోగతాన్ని వెల్లడించారు.
chennai: tamila chitra parisramapai 'dabul tax' prabhaavampai velluvettutunna aandolanalaku tamila superstar rajineekant tana maddatu telipaaru. chitra parisramapai 28 saatam jstto paatu 30 saatam vinodam pannu vidhinchaalani palaniswamy sarkar nirnayamtho cinee parisramapai aadhaarapadina lakshalaadi mandi upaadhi kolpoye avakaasam undani rajinee oo tweetlo aandolana vyaktam chesaru. rashtra prabhutvam tana nirnayaanni punaraalochinchaalani koraru.gst vachina tarvaata kuudaa vinodam pannu antuu 'janta baadudu' chitra parisramaku, mukhyamgaa theater yaajamaanyaalaku mingudu padatam ledu. gstne taamu vyatirekinchadam ledani, vinodam pannu teeseyaalani chitra parisrama pramukhulatho paatu, theater yajamanyalu antunnayi. tama demandpy gatha somavaram nunchi tamilanadu vyaaptamgaa theaterla yajamanyalu sinima haallu moosesi niravadhika aandolanaku digaayi. cinee pramukhulu kuudaa ee aandolanalo paalupanchukuntunnaaru. ee nepathyamlo palani sarkar vinodam pannu vishayamlo punaraalochinchaalantuu rajanikant twitter dwara tana manogatanni velladinchaaru.